钦定古今图书集成/理学汇编/文学典/第120卷 > 《与张缵论张缅书》同前
## 钦定古今图书集成/理学汇编/文学典/第120卷 > 《与张缵论张缅书》同前

贤兄学业该通，莅事明敏。虽倚相之读《坟典》，却縠之
敦“《诗》《书》，惟今望古，蔑以斯过。自列宫朝，二纪将及，义
惟僚属，情实亲友，文筵讲席，朝游夕宴，何曾不同兹
胜赏，共此言寄。如何长谢，奄然不追。且年甫强仕，方
申才力，摧苗落颖，弥可伤惋。念天伦素睦，一旦相失，
如何可言。”言及增哽，掔笔无次。